Predsjednik Opštine Nikšić razmotrio je Izvještaj o radu i finansijskom poslovanju Javne ustanove Nikšićko pozorište za 2022. godinu i dao sledeće

**O C J E N E**

1. Javna ustanova Nikšićko pozorište je u izvještajnoj 2022. godini, u saradnji sa drugim subjektima i ustanovama kulture, u cjelosti realizovala planiranu programsku koncepciju i ostvarila zapažene rezultate po broju realizovanih programa.
2. Kontinuirani mjesečni repertoari sa pozorišnim, filmskim i muzičkim sadržajima u potpunosti su odgovorili sve izraženijim zahtjevima publike u Nikšiću, a u komercijalnom aranžmanu doprinijeli ostvarenim sopstvenim prihodima.
3. Sadržajno bogatim i raznovrsnim repertoarom Nikšićko pozorište je uspjelo da unaprijedi dramsku umjetnost imajući u vidu da je njegov repertoar bio obogaćen novim projektima, izdavačkom djelatnošću i saradnjom sa drugim pozorištima, bez čega se ne može zamisliti rad savremene pozorišne produkcijske kuće.
4. Organizacija i realizacija tradicionalne teatarske smotre 18. „Međunarodnog festivala glumca” koja je u osnovi posvećena glumcu i glumi, zahvaljujući etabliranim pozorišnim komadima i plejadi glumačkih velikana, dodatno je unaprijedila kulturnu ponudu našeg grada visoko ga pozicionirajući na regionalnoj festivalskoj mapi.
5. Nikšićko pozorište je u izvještajnom periodu uspjelo realizovati programom zacrtane projekte iz izdavačke djelatnosti i time obogatilo kulturni život grada i dalo značajan doprinos crnogorskoj kulturnoj sceni.
6. U svrhu unapređivanja digitalnog marketinga te profila Nikšićkog pozorišta u izvještajnom periodu redovno je ažuriran sajt, putem kojeg je Pozorište pružalo kvalitetniju informisanost svojoj publici.

Na osnovu datih ocjena predsjednik Opštine Nikšić donio je sledeće

**Z A K Lj U Č K E**

1. Usvaja se Izvještaj o radu i finansijskom poslovanju Javne ustanove Nikšićko pozorište za 2022. godinu.
2. Nikšićko pozorište se pozicioniralo kao krovna institucija kulture u gradu pa je za očekivati da će i u narednom periodu Pozorište, pored pozorišne, procesom digitalizacije pozorišne sale popularisati i unaprijediti i filmsku produkciju, kao i niz drugih vidova umjetnosti i kulture uopšte, što značajno doprinosi afirmaciji Nikšića kao kulturnog centra Crne Gore.
3. Izuzetni scenski uslovi, stvaralački opus, bogatstvo pozorišnog života, kao i sve izraženiji zahtjevi publike za novim dramskim naslovima nameću obavezu da Nikšićko pozorište kontinuirano, snažnije i još dinamičnije doprinosi razvoju pozorišne umjetnosti, ne samo kroz realizaciju sopstvene, već i gostujuće teatarske produkcije.

 PREDSJEDNIK

 Marko Kovačević, s.r